
  На основу чл.1 ал.8 Одлуке о начину остваривања права на материјалне помоћи – субвенције деци, ученицима и студентима са територије Града Сремска Митровица („Службени лист Града Сремска Митровица“ бр.7/2022), чл. 11 Одлуке о  буџету Града Сремска Митровица за 2023. годину („Службени лист Града Сремска Митровица“ бр. 17/2022 и 7/2023), Решења о преносу апропријација у текућу буџетску резерву и распореду по новим наменама бр.400-14/2023-II-5 од дана 15.06.2023.год. и Програма „Наш ђак првак“ за доделу буџетских средстава деци која ће похађати први разред основне школе на територији Града Сремска Митровица у 2023/2024. школској години, бр. 401-890/2023-III од дана 29.06.2023.год., Градска управа за образовање објављује:



ЈАВНИ ПОЗИВ 
ЗА УЧЕШЋЕ У ПРОГРАМУ
„НАШ ЂАК ПРВАК“
[bookmark: _Hlk138227613]ЗА ДОДЕЛУ БУЏЕТСКИХ СРЕДСТАВА ДЕЦИ КОЈА ЋЕ ПОХАЂАТИ ПРВИ РАЗРЕД ОСНОВНЕ ШКОЛЕ НА ТЕРИТОРИЈИ ГРАДА СРЕМСКА МИТРОВИЦА  У 2023/2024. ШКОЛСКОЈ ГОДИНИ

  Градска управа за образовање расписује Јавни позив „Наш ђак првак“ за доделу буџетских средстава деци која ће први разред основне школе на територији Града Сремска Митровица похађати у 2023/2024. школској години.

    Средства за реализацију предвиђена су чланом 11. Одлуке о буџету Града Сремска Митровица за 2023. годину у оквиру позиције 39, економска  класификација 472931 у укупном износу од 4.000.000,00 динара.

  Буџетска средства се могу доделити  деци, ако су испуњени следећи услови:
      - да су држављани Републике Србије, 
- да имају пребивалиште на територији Града Сремска Митровица и 
- да су уписани у први разред основне школе на територији Града Сремска Митровица 
у 2023/2024. школској години.
 
 Буџетска средства у износу од 6.000,00 динара се додељују сваком детету, уплатом предвиђеног новчаног износа на текући рачун једног од  родитеља, односно другог законског заступника детета,  уколико су  испуњени услови прописани ставом II Програма о додели буџетских средстава.
  Средства се додељују као  вид подршке у сврху  куповине школске опреме која је деци  неопходна за похађање редовне наставе.

  Средства се додељују након спроведеног јавног позива.
[bookmark: _Hlk138232195]  Јавни позив расписује Градска управа за образовање и објављује га на званичном сајту Града Сремска Митровица на адреси www.sremskamitrovica.rs .






  Пријаву подноси један од родитеља, односно други законски заступник детета (у даљем тексту: подносилац пријаве).
  Пријава се подноси електронски  на званичном сајту Града Сремска Митровица, у оквиру апликације „Наш ђак првак“. Подаци се уносе редоследом предвиђеним у обрасцу. Сви тражени подаци морају бити унети у образац како би систем пријаву могао да обради и региструје.
[bookmark: _Hlk138230456]  Саставни део пријаве је и образац сагласности којом подносилац пријаве даје овлашћење државном органу да по службеној дужности може да прибави неопходну документацију за вођење поступка. 
  Пријава се подноси за свако од деце појединачно, по систему  „једно дете, једна пријава“. 
  Линк за подношење пријава је доступан до краја јавног позива, на званичном сајту Града Сремска Митровица,  након чега више није могуће поднети пријаву.
[bookmark: _Hlk138233623]  
  Подносилац пријаве, сем електронски,  има и другу могућност да образац пријаве читко попуњен, и у предвиђеном року, преда лично  на услужни шалтер бр.3, или 4,  Градске куће.
  
  Поднете пријаве разматра Комисија за доделу буџетских средстава деци која ће похађати први разред основне школе на територији Града Сремска Митровици у 2023/2024. школској години (у даљем тексту: Комисија), а по истеку рока за подношење пријава. 
  Комисију из претходног става образује начелник Градске управе за образовање (у даљем тексту: начелник) посебним решењем, којим се утврђује састав и број чланова   Комисије као и њени задаци. 
  Након разматрања поднетих пријава, Комисија утврђује предлоге за доделу средстава и доставља  начелнику.
  Против решења начелника подносилац пријаве има право приговора начелнику у року од 8 (осам)  дана од дана утврђеног права. 
  Начелник је дужан да о приговору одлучи у року од највише 8 (осам) дана од дана пријема приговора. О приговору начелник одлучује у форми решења.
  На решење начелника којим је одлучено по приговору подносилац пријаве може изјавити жалбу Градском већу у року од 8 (осам) дана од дана пријема решења.
  Решење Градског  већа је коначно.

  Неблаговремене и непотпуне пријаве  неће бити разматране.

  
Јавни позив отворен је 20 дана од дана објављивања.

   За додатне информације у вези Јавног позива можете се обратити на број телефона 022/2152909, односно електронским путем на адресу obrazovanje.bojana@sremskamitrovica.org.rs .



Документација која се објављује уз јавни позив:
-образац пријаве,
-образац сагласности
